ПРИЈЕДЛОГ

 На основу члана 39. и 82. Закона о локалној самоуправи („Службени гласник Републике Српске“ број: 97/16, 36/19), члана 76. Статута Града Добој („Службени гласник Града Добој“ број: 1/17) и члана 128. Пословника о раду Скупштине Града Добој („Службени гласник Града Добој“ број: 1/17), Скупштина Града Добој на сједници одржаној септембра 2020. године донијела је

Одлуку

о суфинансирању трошкова санације оштећених и дотрајалих

 фасада у Граду Добој

I

 Овом Одлуком одобрава се суфинансирање трошкова санације предње стране оштећених и дотрајалих фасада објеката у првој зони, од стране Града Добој, уз обавезу ЗЕВ-а односно власника објеката да санира преостале три стране фасаде.

 II

 Средства за суфинансирање трошкова санације фасада обезбјеђују се у буџету Града Добој.

 Поступак суфинансирања трошкова санације фасада извршиће се путем јавног конкурса.

III

 Овлашћује се Градоначелник Града Добој да у сврху реализације ове Одлуке:

* именује Комисију за провођење јавног конкурса за суфинансирање трошкова санације фасада, распише Јавни конкурс и
* ангажује вјештака грађевинске струке за утврђивање трошкова санације фасада.

 IV

 Ова Одлука ступа на снагу осмог дана од дана објављивања у „Службеном гласнику Града Добој“.

РЕПУБЛИКА СРПСКА

ГРАД ДОБОЈ

СКУПШТИНА ГРАДА ДОБОЈ

Број: 01-013- /20 ПРЕДСЈЕДНИК СКУПШТИНЕ

Датум: . 09. 2020. године Милош Букејловић, с.р.

ОБРАЗЛОЖЕЊЕ

Одлуке о допуни Одлуке о суфинансирању средстава за куповину 100 станова у сврху подстицања младих брачних парова на подручју Града Добој

 Правни основ за доношење ове Одлуке садржан је у одредбама члана 39. и 82. Закона о локалној самоуправи („Службени гласник Републике Српске“ број: 97/16, 36/19), којим одредбама је скупштинама јединица локалних самоуправа – општина и градова, додијељена надлежност органа који креира локалну политику и одлучује о имовини у форми општих аката, члана 76. Статута Града Добој и Пословника о раду Скупштине Града Добој (оба акта објављена у „Службеном гласнику Града Добој“ број: 1/17), којим одредбама су претходно наведене надлежности из Закона о локалној самоуправи додијељене Скупштини Града Добој.

 Разлози за доношење ове Одлуке садржани су у потреби Града да суфинансира санацију оштећених и дотрајалих фасада у Граду Добој у циљу да Град буде љепши, а да се не наруши амбијентални изглед Града Добој.

 ОБРАЂИВАЧ ПРЕДЛАГАЧ

КАБИНЕТ ГРАДОНАЧЕЛНИКА ГРАДОНАЧЕЛНИК